Prírodný park Údolí prunéřovského potoka

Údolí Prunéřovského potoka je prírodný park v Krušných horách v okrese Chomutov. Chráni hlboko zarezané údolie Prunéřovského potoka s prudkými svahmi a početnými rulovými odkryvmi. Chránené územie vymedzujú približne dediny Nová Ves, Místo, Nová Víska, Volyně a mesto Výsluní.

Turistika 

Prírodným parkom vedú dve turisticky značené trasy. Modrá turistická značka začína pri železničnej stanici Kadaň-Prunéřov a vedie okolo Hasištejna cez chatovú osadu Úbočí, odkiaľ sleduje proti prúdu tok Prunéřovského potoka k železničnej zastávke Nová Ves. Žlto značená trasa vedie z Místa do Výsluní a väčšinu svojej dĺžky kopíruje modro značený chodník.

Približne v polovici vzdialenosti medzi turistickými rázcestníkmi Pod Celnou a Úbočí sa do Prunéřovského potoka vlieva drobný bezmenný prítok, na ktorom sa nachádza najvyšší vodopád Krušných hôr asi 25 m vysoký Kýšovický vodopád.

Výraznou dominantou dolnej časti údolia je zrúcanina hradu Hasištejn. Z ďalších kultúrnych pamiatok sa na území parku nachádza kostol sv. Václava s radom drobných pamiatok vo Výsluní.

Na území prírodného parku sa nachádzajú dve maloplošné zvlášť chránené územia: prírodná pamiatka Kokrháč a prírodná pamiatka Lokalita břízy ojcovské u Volyně (len jedna z dvoch častí).

Vnútri prírodného parku rastú pamätné stromy:
 Hasištejnská lipa
 Horný a dolný úbočský smrek
 Smreky u Prunéřovského potoka
 Javor u Volyně

Referencie

Pozri aj 
 Zoznam chránených území v okrese Chomutov
 Zoznam pamätných stromov v okrese Chomutov

Externé odkazy  
 Údolí Prunéřovského potoka na Krusnohorsky.cz
 Geologické lokality.cz

Zdroj 

Údolí prunéřovského potoka
 
Chránené územia v okrese Chomutov
Krušné hory
Výsluní
Místo